CELEX: 32010D0081
Language: lt
Date: 1265673600000
Title: 2010/81/: 2010 m. vasario 9 d. Komisijos sprendimas, kuriuo keraminių plytelių klijai suskirstomi į tam tikrų statybos produktų degumo klases (pranešta dokumentu Nr. C(2010) 382) (Tekstas svarbus EEE)

11.2.2010   
            
            
               LT
            
            
               Europos Sąjungos oficialusis leidinys
            
            
               L 38/9
            
         KOMISIJOS SPRENDIMAS
   2010 m. vasario 9 d.
   kuriuo keraminių plytelių klijai suskirstomi į tam tikrų statybos produktų degumo klases
   (pranešta dokumentu Nr. C(2010) 382)
   (Tekstas svarbus EEE)
   (2010/81/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač į jos 20 straipsnio 2 dalies a punktą,
   kadangi:
   
               (1)
            
            
               Direktyvoje 89/106/EEB numatyta, jog siekiant atsižvelgti į skirtingus nacionalinio, regioninio ar vietinio lygmens statybos darbų apsaugos lygius gali prireikti aiškinamuosiuose dokumentuose nustatyti produktų eksploatacines savybes pagal kiekvieną esminį reikalavimą atitinkančias klases. Tie dokumentai buvo paskelbti kaip „Komisijos komunikatas dėl Direktyvos 89/106/EEB aiškinamųjų dokumentų“ (2).
            
         
               (2)
            
            
               Atsižvelgiant į esminį priešgaisrinės saugos reikalavimą, aiškinamajame dokumente Nr. 2 išvardijamos tam tikros susijusios priemonės, kuriomis apibrėžiama valstybėse narėse skirtingai kuriama priešgaisrinės saugos strategija.
            
         
               (3)
            
            
               Aiškinamajame dokumente Nr. 2 nustatyta, kad viena iš tų priemonių – ugnies ir dūmų sukėlimo bei plitimo ribojimas tam tikrame plote, siekiant kad gaisro plitimo tikimybė dėl statybos produktų būtų kuo mažesnė.
            
         
               (4)
            
            
               To ribojimo lygis gali būti išreiškiamas tik skirtingais produktų degumo lygiais juos galutinai naudojant.
            
         
               (5)
            
            
               Radus suderintą sprendimą, klasių sistema buvo patvirtinta 2000 m. vasario 8 d. Komisijos sprendimu 2000/147/EB, įgyvendinančiu Tarybos direktyvą 89/106/EEB dėl statybos produktų reakcijos į ugnį klasifikavimo (3).
            
         
               (6)
            
            
               Keraminių plytelių klijams būtina taikyti Sprendimu 2000/147/EB nustatytą klasifikaciją.
            
         
               (7)
            
            
               Daugelio statybos produktų ir (arba) medžiagų degumas, remiantis Sprendime 2000/147/EB pateikta klasifikacija, yra patikimai nustatytas ir pakankamai gerai žinomas už priešgaisrinę apsaugą atsakingoms valstybių narių institucijoms, todėl nereikalaujama atlikti šios konkrečios charakteristikos bandymų.
            
         
               (8)
            
            
               Šiame sprendime numatytos priemonės atitinka Statybos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Statybos produktai ir (arba) medžiagos, kurie atitinka visus eksploatacinių degumo charakteristikų reikalavimus ir su kuriais neprivaloma atlikti kitų bandymų, pateikiami priede.
   2 straipsnis
   Konkrečios klasės, į kurias įvairūs statybos produktai ir (arba) medžiagos turi būti skirstomi atsižvelgiant į Sprendimu 2000/147/EB patvirtintą degumo klasifikaciją, pateikiamos šio sprendimo priede.
   3 straipsnis
   Produktai, jeigu tinkama, vertinami atsižvelgiant į jų galutinį naudojimą.
   4 straipsnis
   Šis sprendimas skirtas valstybėms narėms.
   
      Priimta Briuselyje 2010 m. vasario 9 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 40, 1989 2 11, p. 12.
   
      (2)  OL C 62, 1994 2 28, p. 1.
   
      (3)  OL L 50, 2000 2 23, p. 14.
   
      PRIEDAS
      Šiame priede pateikiamoje lentelėje išvardijami statybos produktai ir (arba) medžiagos, kurie atitinka visus degumo charakteristikų reikalavimus ir kurių nereikia bandyti.
      
         Lentelė
      
      
         keraminių plytelių klijų degumo klasės
      
      
                  Produktas (1)
                  
               
               
                  Organinių medžiagų kiekis
                  (% svorio)
               
               
                  Storiausias sluoksnis
                  (mm)
               
               
                  Klasė (2)
                  
               
            
                  Cementiniai klijai, atitinkantys EN 12004
               
               
                  < 20
               
               
                  20
               
               
                  E
               
            
                  Dispersiniai klijai, atitinkantys EN 12004
               
               
                  < 40
               
               
                  5
               
            
                  Reakcinių dervų klijai, atitinkantys EN 12004
               
               
                  < 50
               
               
                  5
               
            
         (1)  Tepami ant bet kokio pagrindo, kurio degumo klasė ne žemesnė kaip D-s2 ir tankis ≥ 680 kg/m3.
      
         (2)  Komisijos sprendimo 2000/147/EB priedo 1 lentelėje nurodyta klasė.